**Magyar Könyvvizsgálói Kamara**

**Pénz- és Tőkepiaci Tagozat**

**Szervezeti és Működési Szabályzat**

**Hatályba lép (tagság jóváhagyta): 2005. szeptember 14.**

**Módosítva: 2015. november 5.**

**Tartalomjegyzék**

[Tartalomjegyzék 1](#_Toc215901101)

[Preambulum 2](#_Toc215901102)

[1. § A tagozat alapadatai 2](#_Toc215901103)

[I. fejezet: Tagság,taggyűlés 2](#_Toc215901104)

[2. § Jelentkezés a tagozatba 2](#_Toc215901105)

[3. § Taggyűlés 3](#_Toc215901106)

[II. fejezet: A tagozat elnöksége 5](#_Toc215901107)

[4. § Az elnökség 5](#_Toc215901108)

[5. § Elnökségi tagok jelölése 5](#_Toc215901109)

[6. § Elnökségi tagok választása és lemondása 6](#_Toc215901110)

[7. § Az elnökség ülésezési rendje és működése 7](#_Toc215901111)

[8. § A tagozat vezetője (PTT elnöke) 8](#_Toc215901112)

[9. § A tagozatvezető helyettese (PTT elnök-helyettese, alelnöke) 9](#_Toc215901113)

[III. fejezet: A tagozat működése 9](#_Toc215901114)

[10. § Szakértői csoport 9](#_Toc215901115)

[11. § Az elnökségi tagok szakmai feladatai 10](#_Toc215901116)

[12. § A tagozat gazdálkodása 10](#_Toc215901117)

[13. § Együttműködés a kamarával, a tagozat feladatai 10](#_Toc215901118)

[Mellékletek 12](#_Toc215901119)

**Preambulum**

## A Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény 108. § (1) (m) pontja, 108 § (5) bekezdése, 144. §-a valamint ezen törvény felhatalmazása alapján alkotott Magyar Könyvvizsgálói Kamara Alapszabálya szerint a Magyar Könyvvizsgálói Kamara tagjai önkéntes alapon, a szakmai munka színvonalának emelése, összehangolása, a könyvvizsgálati szakma hírnevének növelése érdekében tagozatot alakítanak.

## A tagozat kialakítását, mindenkori működését a szakmai fedhetetlenség, a tisztaság, a hozzáértés, az etikai normák elfogadása és tiszteletben tartása, valamint az összefogás kell, hogy vezérelje. Ezen célok elérése érdekében a Magyar Könyvvizsgálói Kamara Pénz- és Tőkepiaci Tagozatának tagjai a következő szabályzatot alkotják.

# 1. § A tagozat alapadatai

## A tagozat neve: Magyar Könyvvizsgálói Kamara Pénz- és Tőkepiaci Tagozat

## A tagozat angol nyelvű neve: Chamber of Hungarian Auditors Money and Capital Market Faculty

## A tagozat rövidített neve: MKVK PTT

## A tagozat székhelye: 1063 Budapest, Szinyei Merse u. 8., (a Magyar Könyvvizsgálói Kamara székhelye)

## A tagozat telefonszáma: +36 (1) 473-4521, faxszáma: +36 (1) 473-4510, e-mail címe: ptt@mkvk.hu

## A tagozat alakulását a Magyar Könyvvizsgái Kamra elnöksége 2004. január 17-i ülésén a 2. számú (2004. 01.17.) határozatával egyhangúlag jóváhagyta.

## A tagozat alakuló taggyűlésének ideje: 2004. október 7.

## A tagozat nem képviseli a kamarát és nem bír önálló jogi személyiséggel. A tagozat a kamara keretein belül, jelen SzMSz rendelkezésein alapulva működik.

## A tagozat nem területi alapon szerveződik.

**I. fejezet: Tagság, taggyűlés**

# 2. § Jelentkezés a tagozatba

## A tagozat tagjai természetes személyek lehetnek.

## A tagozatba jelentkezhet minden aktív és szüneteltető státusú kamarai tag, aki

### a) a kamara nyilvántartásában „pénzügyi intézményi”, „befektetési vállalkozási”, „pénztári”, „IFRS”, „kibocsátói” vagy „biztosítási” minősítéssel rendelkezik; vagy

### b) a pénz- és tőkepiaci (ideértve a biztosítási és nyugdíj-, önkéntes kölcsönös biztosítópénztári területeket is) területen dolgozik (vagy dolgozott az elmúlt két évben, vagy fog dolgozni a közeljövőben); vagy

### c) közérdeklődésre kitett gazdálkodó könyvvizsgálatával foglalkozik (vagy fog foglalkozni a közeljövőben), vagy

### d) érdeklődést mutat a pénz- és tőkepiac területén történt események iránt.

## A tagozatba jelentkezni lehet a kamara internetes honlapján közvetlenül (iránymutatás 3. számú mellékletben), esetleg faxon vagy levélben a 1. számú mellékletben csatolt jelentkezési lapon, melyet a tagozat címére kell visszaküldeni.

## Hiányosan vagy olvashatatlanul kitöltött jelentkezési lapot a tagozat visszaküld a jelentkezőnek, és a korrekciók elvégzéséig nem vesz nyilvántartásba.

## Aki ki kíván lépni a tagozatból a kamara internetes honlapján közvetlenül (iránymutatás 3. számú mellékletben), esetleg faxon vagy levélben a 2. számú mellékletben csatolt adatlapon teheti ezt meg, melyet a tagozat címére kell visszaküldeni.

## A kilépett tag, a kilépésétől számított 6 hónap után kérheti újbóli felvételét a tagozatba a fent ismertetett módon.

## A tagok vállalják, hogy jelentkezési lapon is rögzített adataikban bekövetkezett változásokat 15 napon belül jelentik a tagozat számára. A változás bejelentése a kamara internetes honlapján közvetlenül (iránymutatás 3. számú mellékletben), esetleg faxon vagy levélben a 1. számú mellékletben csatolt jelentkezési lapon történik.

# 3. § Taggyűlés

## A tagozat taggyűlése minimálisan naptári évente egyszer ülésezik. A taggyűlést, a lehetőségek figyelembevételével, a tagozatot is érintő kérdésekkel foglalkozó szakmai rendezvénnyel, konferenciával egybekötve kell megrendezni.

## Rendkívüli taggyűlést szükség szerint kell összehívni.

## Rendkívüli taggyűlés összehívását a tagok kezdeményezhetik, amennyiben ezt a tagok legalább 20%-a írásban jelzi az elnökség számára.

## A taggyűlést a tagozat elnöksége által meghatározott napirendi pontokkal és időre a tagozat elnöke, akadályoztatása esetén alelnöke, akadályoztatásuk esetén az elnökség által kijelölt elnökségi tag hívja össze.

## Fel kell venni a napirendi pontok közé a tagozat legalább 20%-ának írásos kezdeményezésében megjelölt napirendi pontot, amennyiben az a taggyűlés időpontja előtt 7 nappal megérkezik a tagozathoz.

## A taggyűlést a megrendezés napja előtt minimálisan 21 nappal kell összehívni.

## A taggyűlésre meg kell hívni a kamara elnökét, főtitkárát, szakmai alelnökét (a szakértői bizottság elnökét), valamint a tagozat szakértői csoportjának tagjait. A taggyűlésre tanácskozási joggal olyan személy vagy szervezet is meghívható, akinek/amelynek a részvétele a napirend tárgyában indokolt.

## A taggyűlésen a tagozat tagjai személyesen vesznek részt, képviseletnek nincs helye.

## A taggyűlés határozatképes, ha azon a tagok 50% + 1 fő jelen van.

## Ha a taggyűlésen nem jelenik meg a tagok 50% + 1 fő, akkor az eredeti taggyűlés helyszínére, az eredeti taggyűlés kezdőidőpontját legalább 30 perccel meghaladó időpontra új taggyűlést kell összehívni. Az újra összehívott taggyűlés a megjelentek létszámától függetlenül határozatképes. Az újra összehívott taggyűlés időpontját az eredeti taggyűlés meghívójának tartalmaznia kell.

## A taggyűlés összehívása történhet:

### a) elektronikus levélben (az e-mail címmel rendelkező tagok esetén),

### b) Aa kamarai hírlevélben meghirdetetve, és/vagy

### c) levélben.

## A taggyűlést a tagozat elnöke, akadályoztatása esetén alelnöke, akadályoztatásuk esetén a taggyűlés által megválasztott elnökségi tag vezeti le.

## A taggyűlést levezető elnök a taggyűlésen elhangzó hozzászólások időtartamát korlátozhatja. A korlátozás maximálisan a következő lehet: az első hozzászólás esetén 5 perc, a második hozzászólás esetén 2 perc, a harmadik hozzászólás esetén további 2 perc (feltéve, ha a felszólaló személyét illető válaszadás történik). Negyedik hozzászólásnak a levezető elnök nem köteles helyt adni.

## A taggyűlésen elhangzottakat és hozott döntéseket jegyzőkönyvbe kell venni. A jegyzőkönyvvezetőt és a két jegyzőkönyv hitelesítőt a taggyűlés választja meg.

## A taggyűlés kizárólagos hatáskörébe tartozik:

### a) az elnökégi tagok megválasztása a jelölő listáról (titkos szavazással);

### b) az elnökégi tagok visszahívása

c) a tagozat Szervezeti és Működési Szabályzatának elfogadása, módosítása, kiegészítése.

d)        a tagozat vezetőségének éves munkájáról szóló beszámoló elfogadása,

e)      döntés minden olyan ügyben, amelyet törvény, a kamara alapszabálya, más szabályzata, a kamara küldöttgyűlése, elnöksége, bizottsága a taggyűlés kizárólagos hatáskörébe utal.

**II. fejezet: A tagozat elnöksége**

# 4. § Az elnökség

## A tagozatot 5-7 főből álló elnökség vezeti.

## Az elnökségi tagokat a taggyűlés választja. elnökségi póttagok választására nincs lehetőség.

## Az elnökségi tagok öt évre kerülnek megválasztásra.

## Az elnökségi tagok maguk közül titkos szavazással elnököt és alelnököt választanak.

## Az elnökség összetétele esetén törekedni kell arra, hogy a tagozat által képviselt szakmai területeket (pénzpiac, tőkepiac, biztosítási szektor, pénztári szektor) megfelelő súllyal képviseljék a megválasztott elnökségi tagok.

## A könyvvizsgálatot szüneteltetők aránya a vezetőségben nem lehet több 30 százaléknál. Amennyiben az elnökségi tagok szüneteltető tagjainak aránya 30% fölé nő, akkor a szüneteltető tagok önkéntesen lemondanak, vagy, ha a konfliktus megoldása ily módon nem lehetséges, az elnökség titkos szavazással dönt a szüneteltető tag felmentésének taggyűlés elé terjesztéséről.

# 5. § Elnökségi tagok jelölése

## A tagozat elnökségének megválasztását a tagozat tagjainak választásával felkért választási bizottság készíti elő. A választási bizottság által elkészített jelentkezési lapot a kamara honlapján, valamint a hírlevelében közzé kell tenni.

## Elnökségi tag jelölt lehet:

### a) minden tagozati tag, aki a tagozatba történő jelentkezési lapján aktív szerepvállalást vállalt,

### b) a pénz- és tőkepiac területén szakmai munkát végez,

### c) vállalja az elnökségi tagságot, az aktív részvételt az elnökségi üléseken és az elnökségi, szakmai, adminisztratív munkákban,

### d) ha tagnál tárgyévben vagy az elmúlt két év valamelyikében teljes körű minőségellenőrzés történt, és az nem volt „nem felelt meg” minősítésű, és

### e) A kamara Etikai/Fegyelmi Bizottsága jogerős elmarasztató határozatot az elmúlt két évben nem hozott ellene.

## Az elnökségi tagok választásához minimum 7 fő jelöltet kell állítani.

## Jelöltek jelölésére a tagozat tagjainak jelölőlapokon keresztül van lehetősége. A tagok által legtöbb jelölést kapott tagok kerülnek fel a jelöltek névsorába azzal, hogy az összes leadott jelölés számához viszonyítva a 10%-os jelölést elérő tag jelölt lesz.

## Amennyiben az elnökségi tagok létszáma 4 főre csökken, további tagok választása érdekében a fentiek értelemszerű (arányos) alkalmazásával jelölteket kell állítani és az elnökségi tagválasztási folyamatot lefolytatni. Ebben az estben a jelöltek minimális száma 3 fő.

# 6. § Elnökségi tagok választása és lemondása

## A fenti módon előállt jelöltek névsorába került tagok nyilatkoznak, hogy megfelelnek a fenti feltételeknek és, hogy megválasztásuk esetén vállalják-e az elnökségi tisztséget.

## A jelöltek közül a tagozat tagjai tikos szavazással választják meg a tagozat 7 fős elnökségét.

## A választás listás, melyen a jelöltekre az SzMSz-ben meghatározott elnökségi tagok maximális létszámának megfelelő érvényes szavazatot lehet leadni és a legtöbb szavazatot kapott jelölt válik elnökségi taggá.

## Amennyiben elnökségi tagok választására az elnökség létszámának csökkenése miatt kerül sor rendkívüli taggyűlést kell összehívni.

## A elnökségi tagság megszűnik: az elnökségi tag lemondásával, kizárásával vagy elhalálozásával.

## Az rlnökségi tagok megválasztása után a tagozat elnöke ellenőrzi, hogy a kamara Etikai Bizottsága jogerős elmarasztató ítéletet hozott-e az elnökségi tag ellen az elmúlt két évben. Ha az elnökségi tag ellen az elmúlt két évben vagy elnökségi ideje alatt jogerős elmarasztaló etikai határozat született, az elnökségi tag tisztsége megszűnik.

## Ha az elnökségi tag ellen etikai eljárás indul, az elnökség határoz arról, hogy az elnökégi tag tisztségét felfüggeszti-e az etikai eljárás lezárásáig.

## Ha az elnökségi tag 3 egymást követő elnökségi ülésen nem jelenik meg és távolmaradását nem igazolja, vagy érdemi munkát nem végez, az elnökség javaslatot tesz a taggyűlésnek az elnökségi tag kizárására.

# 7. § Az elnökség ülésezési rendje és működése

## A elnökség minimum évente 4 alkalommal ülésezik.

## Az elnökségi ülés összehívásáról a tagozat elnöke gondoskodik. Az összehívás elsősorban a kamara székhelyére kell hogy történjen, minimum 14 nappal az ülés előtt. Az elnökségi ülés összehívása e-mailen vagy faxon történik.

## Az elnökség feladat-és hatáskörébe tartoznak különösen:

## a tagozat tevékenységének irányítása, szervezése, a pénz- és tőkepiac területén működő könyvvizsgálók tevékenységének figyelemmel kísérése. Ennek keretében az általánosítható akadályok, egyéb kedvezőtlen jelenségek észlelése után ezek megvizsgálása/megszüntetése iránt intézkedést kezdeményezhet a kamara illetékes tisztségviselőjénél, etikai vétség észlelése esetén viszont ezt jeleznie kell a kamarai tag és a kamara illetékes bizottsága számára,

## a tagozat részéről a kamara éves pénzügyi tervéhez javaslatok kidolgozása és e pénzügyi terv végrehajtásáról szóló beszámolóhoz észrevételek megtétele,

## a tagozat munkájáról szóló éves beszámoló taggyűlés elé terjesztése,

## a kamara éves pénzügyi terve alapján a tagozat rendelkezésére álló pénzügyi kerettel való gazdálkodás, ennek keretében a tagozat működéséhez szükséges személyi és tárgyi feltételek biztosítása,

## a taggyűlések előkészítése, összehívása,

## gondoskodás a tagozat szervezeti és működési szabályzatának elkészítéséről, kiadásáról, karbantartásáról,

## minden olyan feladat ellátása, amelyet törvény, a kamara alapszabálya, más szabályzata a feladatkörébe utal.

## Az elnökség döntéseit egyszerű szótöbbséggel hozza, kivéve, ha az SzMSz ettől eltérő módot határoz meg.

## A határozatképességet és a döntésekhez minimálisan szükséges támogatás arányát a következő táblázat szemlélteti:

|  |  |  |
| --- | --- | --- |
| Az elnökség létszáma (fő) | A határozatképességhez minimálisan szükséges (fő) | Döntéshez minimálisan szükséges támogatás |
| 7 | 4 | 3 |
| 6 | 3 | 2 |
| 5 | 3 | 2 |
| 4 | 2 | 2 |

## Amennyiben az elnökség létszáma 4 fő alá csökken, az elnökség határozatot nem hozhat. Ebben az esetben az elnökség ügyvezető testületként működik, a halasztást nem tűrő kérdésekben, sürgős esetekben dönthet, és intézkedik a taggyűlés mihamarabbi összehívásáról.

## Az elnökség tagjai a határozathozatal és döntéseik folyamán ’mellette’ – ’ellene’ – ’tartózkodik’ szavazatokkal szavazhatnak.

## A szavazás az összehívott elnökségi üléseken történik, de sürgős esetben lehetőség van faxon, e-mailen szavazni.

## Az elnökségi ülést levezető elnök az ülésen elhangzó hozzászólások időtartamát korlátozhatja. A korlátozás maximálisan a következő lehet: az első hozzászólás esetén 5 perc, a második hozzászólás esetén 2 perc, a harmadik hozzászólás esetén további 2 perc (feltéve, ha a felszólaló személyét illető válaszadás történik). A levezető elnök negyedik hozzászólásnak nem köteles helyt adni.

## Az elnökségi tagok a „Magyar Könyvvizsgálói Kamara Pénz- és Tőkepiaci Tagozat Elnökségi Tagja” cím viselésére jogosultak. Az alelnök a „Magyar Könyvvizsgálói Kamara Pénz- és Tőkepiaci Tagozat Alelnöke” cím viselésére jogosult. Az elnök a „Magyar Könyvvizsgálói Kamara Pénz- és Tőkepiaci Tagozat Elnöke” cím viselésére jogosult.

# 8. § A tagozat vezetője (PTT elnöke)

## A tagozat vezetője képviseli a tagozatot. Ha a vezető a feladatkörének ellátásában akadályoztatva van, a helyettes teljes feladatkörében helyettesíti, kivéve, ha a tagozat vezetője másképp rendelkezett.

## A tagozat vezetőjének feladatai különösen:

## felelős a tagozat törvényes működéséért,

## irányítja és ellenőrzi a taggyűlés és a PTT elnökség, valamint a kamara küldöttgyűlése, elnöksége, elnöke által hozott határozatok végrehajtását,

## irányítja, összehangolja, szervezi és ellenőrzi a vezetőség tagjainak tevékenységét,

## előkészíti és levezeti a taggyűlést és a vezetőségi üléseket, ,

## dönt, illetve intézkedik a tagozat mindazon ügyében, amelyek nem tartoznak a taggyűlés, a PTT elnökség, mint testület vagy más szervezet/személy feladatkörébe,

## ellátja azokat a feladatokat, amelyeket a tagozat taggyűlésének és vezetőségének határozata, valamint a kamara vagy annak valamely szervezete a feladatkörébe utal.

# 9. § A tagozatvezető helyettese (PTT elnök-helyettese, alelnöke)

## (1) A tagozatvezető helyettesének feladatai különösen:

## segíti a vezetőt munkájában,

## a vezetőt akadályoztatása esetén helyettesítheti, valamint így jár el akkor is, ha a tagozatnak nincs elnöke,

## ellátja azokat a feladatokat, amelyeket a tagozat taggyűlésének és vezetőségének határozata, valamint a kamara vagy annak valamely szervezete a feladatkörébe utal.

**III. fejezet: A tagozat működése**

# 10. § Szakértői csoport

## A tagozat szakmai működését és hírnevét elősegítő és az elnökség munkáját, döntéseit megalapozó szakértői csoportot hoz létre.

## A szakértői csoportba a tagozat céljait és érdekeit képviselő neves szakembereket kell meghívni. A meghívás és a jelentkezés feltételeit a tagozat elnöksége alakítja ki.

## A szakértői csoport létszáma 5-15 fő.

## A szakértői csoport tagjai nem kell, hogy bejegyzett könyvvizsgálók legyenek.

## A szakértői csoport kialakításakor és működésekor törekedni kell, hogy az MNB, a pénz- és tőkepiaci szabályozásért felelős miniszter által irányított minisztérium, a közfelügyelet szakemberei, neves jogászok, közgazdászok, esetleg a bank és lízingszövetség szakemberei is képviselve legyenek.

## A szakértői csoport tagjait a tagozat elnöke a kamara elnökével együtt, írásban kéri fel feladatának ellátására, ha a jelölt szakértő az elnökség támogatását megkapta.

## A szakértői csoport tagjainak megbízatása az elfogadástól 5 évig vagy visszavonásig, esetleg lemondásukig érvényes.

## A szakértői csoport tagjai meghívást kapnak a tagozat minden taggyűlésére, és azokra az elnökségi ülésekre, ahol a szakértőt érintő szakmai kérdés megvitatása történik.

## A szakértői csoport tagjai a számukra megküldött anyagot véleményezik, álláspontjukat kialakítják.

## A szakértői csoport tagjai véleményét és álláspontját az elnökség döntéseihez felhasználja.

## A szakértői csoport tagjai a „Magyar Könyvvizsgálói Kamara Pénz- és Tőkepiaci Tagozat Szakértője” cím viselésére jogosultak.

# 11. § Az elnökségi tagok szakmai feladatai

## Az elnökségi tagok maguk közül szakmai felelősöket (és felelős helyetteseket) választhatnak a következők szerint:

### a pénzpiaci-szakértői,

### tőkepiaci-szakértői,

### nyugdíj-, önkéntes kölcsönös biztosítópénztári-szakértői,

### biztosítási-szakértői,

### oktatási,

### felvételi,

### ellenőrző,

### etikai

területre.

## A szakmai felelősök felelősek elsősorban a szakmai területüket érintő szakmai kérdések megválaszolásáért, véleményezések kialakításáért, feladatok megszervezéséért, melyet az elnökségi ülés elé terjesztenek. A szakmai felelősök kapcsolatot tartanak a kamara, a kamarai bizottságok és a tagozat között.

# 12. § A tagozat gazdálkodása

## A tagozat a kamara éves pénzügyi tervében meghatározott pénzügyi keretből gazdálkodik.

## A tagozat a következő tételekre fordítja a rendelkezésre álló éves pénzügyi kereteit:

* szakmai konferenciák és taggyűlések szervezése (meghívók költsége, postaköltség, terembérlet, oktatói díjak, költségtérítések, reprezentációs kiadások),
* e-learning felvételek készíttetése,
* szakmai anyagok készítése, publikálása, és terjesztése,
* elnökségi tagok és a szakértői csoport tagjainak költségtérítése.

# 13. § Együttműködés a kamarával, a tagozat feladatai

***(a vastag dőlt betűvel szedett szöveg a Kamara alapszabályának 412-es pontja)***

## A tagozat feladatai

### ***kapcsolatot tart a tagozat szerinti szakmai területtel, annak képviselőivel, -*** A tagozat szakterületét érintő intézményekkel (így különösen az MNB, Pénz- és Tőkepiaci szabályozásért felelős miniszter által irányított minisztérium, és nemzetközi (Európai Uniós) szervezetek) történő kapcsolattartás az tagozat elnöksége által kijelölt elnökségi tag jogosult.

### ***véleményezi a szakmai területet közvetlenül érintő jogszabály-tervezeteket, elősegíti a hatályos jogszabályok gyakorlati alkalmazását, jelzi a hatályos jogszabályok szükségesnek tartott módosításait,, -*** A kamara a tagozat számára továbbítja az állami jogszabály-előkészítőktől véleményezésre kapott jogszabályokat. A különösen tagozat illetékességi körébe tartozó jogszabályok a 4. számú mellékletben szerepelnek. A tagozat elnöksége a jogszabályok véleményezésére a tagozat tagjaiból és szakértőiből munkabizottságot hoz létre, melyek a véleményezést és a módosítási javaslatokat előkészítik és a tagozat elnöksége elé terjesztik. A megvitatott véleményezést és a módosítási javaslatokat a tagozat elnöksége jóváhagyja, majd a tagozat elnöke azokat továbbítja a kamara elnöksége által a tagozati kapcsolattartásra kijelölt elnökségi tagjának.

### ***összegezi a szakmai standardok alkalmazásával kapcsolatos könyvvizsgálói tapasztalatokat, azokról a kamara elnökét és a tagozat tagjait tájékoztatja,*** - a tagozat elnöksége által kijelölt elnökségi tagokból álló munkabizottság felelős a tagok szakmai tevékenységének figyelemmel kíséréséért. A feladati közé tartozik különösen

### figyelemmel kísérni és elősegíteni a könyvvizsgálati standardok érvényesülését a pénz- és tőkepiac területén,

### speciális, a tagozatot érintő minőségbiztosítási követelmények kidolgozása (együttműködik a Minőségellenőrzési Bizottsággal).

### ***értékeli a szakmai területen végzett könyvvizsgálatok által érintett jogszabályok gyakorlati alkalmazása során szerzett tapasztalatokat azok alapján kialakított véleményéről, és javaslatairól tájékoztatja a kamara elnökét, továbbá a tagozat tagjait,*** - a tagozat elnöksége által kijelölt elnökségi tagokból álló munkabizottság felelős a tagok szakmai tevékenységének figyelemmel kíséréséért. A feladati közé tartozik különösen

### figyelemmel kísérni és elősegíteni a jogszabályok gyakorlati alkalmazásának érvényesülését a pénz- és tőkepiac területén,

### speciális, a tagozatot érintő jogszabályok esetén a gyakorlati alkalmazás során felmerült problémák orvoslására

### véleményének kifejtése,

### állásfoglalás, értelmezés kidolgozása,

### szükség szerint jogszabály módosítás kezdeményezése

### ***együttműködik a kamara oktatási bizottságával a tagozat szakmai szakterületén jogszabályi kötelezettségen alapuló könyvvizsgálatot végző kamarai tag könyvvizsgálók kötelező szakmai továbbképzési programjának kialakításában, részt vesz annak végrehajtásában,*** - tagozat elnöksége által kijelölt elnökségi tag a tagozat speciális ismereteit igénylő 3 napos kötelező szakmai továbbképzés kreditpontos részeire javaslatot tesz és előterjeszti azt a tagozat elnöksége számára. Az előkészített továbbképzési programot a tagozat elnöksége megvitatja, jóváhagyja, majd a kijelölt elnökségi tag a tagozat elnökével közösen

### a kredit pontos oktatás esetén gondoskodik az oktatás megszervezéséről,

### egyéb oktatás esetén pedig továbbítja az elképzeléseket a kamara oktatási alelnökének.

**Mellékletek**

1. számú melléklet: Jelentkezési lap a tagozatba

2. számú melléklet: Adatlap a tagozatból történő kilépéshez

3. számú melléklet: Iránymutatás az internetes jelentkezéshez és kilépéshez

4. számú melléklet: A tagozat működését különösen érintő jogszabályok összefoglalója